Juan de Ampués
Juan Martínez de Ampiés of Martín de Ampués (☆ fecha deskonosí na Aragón - † 1533 na Hispañola) tabata un ofisial di ehérsito spaño promé ku el a parti pa Hispañola ront di 1511. Aki, komo regidor, el a  atkerí un puesto distinguí den gobièrnu. Tambe e tabatin plantashon, bestia i e monopolio di sklabitut indígena pa e peska di perla na Cubagua, dilanti di e kosta di Venezuela aktual.

Na 1513-1515 el a organisá deportashon di e indígenanan di Kòrsou, Aruba i Boneiru. Nan kantidat ta ser estimá na serka di 2000. Nan mester a traha den plantashon i minanan di Hispañola. Na aña 1525, De Ampiés a kumpra e islanan ABC komo enkomienda. 

El a funda Santa Ana de Coro na yüli di 1527 pa establesé kontakto na benefisio di e komersio di esklabo indígena den e region. E tabata e promé gobernador di provinsia Venezuela (1527-1529). El a bandoná Venezuela despues ku emperador Carlos V a duna e famia bankero Welser e derechinan kolonial. Su representantenan tabata inisiadó di e kolonisashon aleman di e kontinentenan merikano i e devastashon di e West India, manera deskribí pa Bartolomé de Las Casas. E kolonisashon di e islanan abou a keda para.

De Ampies a fayesé na Hispañola na 1533. E enkomienda deskuidá di e islanan abou a ser tuma over pa su yerno Lázaro Bejarano.

Hende
Historia di Aruba
Historia di Kòrsou